周溥

周溥，字宗大，山東歷城縣人。明朝政治人物。

景泰七年（1456年）丙子科山東鄉試解元，歷官元氏縣知縣。有文名，學者稱書樵先生《懷慶府同知周君秀墓誌銘》（藍田）正德初，宦堅逆瑾竊柄，羅織縉紳大夫士中以慘禍，海內側足而立。然聞濟南周生公全者名士也，遣人來招致。或勸之勿往，公全笑曰：是非爾所知也。乃往見之。瑾問以象緯，曰：「左傳云：天道遠，人道邇。」問以兵謀，曰：「虞書云：舞干羽於兩階，七旬有苗格。」問以術數，曰：「有漢眭弘夏賀良儒生之覆轍也。」遂大忤其意。留之旬日，遣歸。公全葢知瑾有逆志久矣。後瑾果敗。或曰：子之見瑾何也？公全曰：吾不往見則禍及吾伯仲矣。於時伯子公度令寶坻，仲子公慶守嘉興，公之往，葢其跡類陳太丘-{云}-。後公全令蒙城，宦豎丘德守鳳陽，大肆誅求，公全毅然弗從，以狀聞於漕臺，德乃誣搆之曰：蒙城令秀違制。被逮赴錦衣秘獄，拷訊幾死。巳而謫清豐丞。君子曰：周蒙城之拒德，可謂剛矣。乃知昔之見瑾亦非柔也，若蒙城者不茹不吐，其大節可以觀也。巳。公全年六十三，以嘉靖甲申三月十八日卒。公全諱秀，故蘇州之長洲人。曾大父諱秉一，國初舉於京闈，为國子助教。靖難時，守城門，有活人功。大父諱鐩，舉進士，歷官都督府都事，为讐所誣罷去，後以薦起为山東運司經歷，而歿葬於歷下，子孫遂占籍为歷城人。父諱溥，山東解元，为元氏知縣，以文行重于世，學者稱書樵先生，後以公全贈承德郎、上元知縣。母范氏，贈安人。生母王氏，生子三人，伯子程、仲子導，皆以春秋魁於鄉，而仲子復舉進士。季子即公全也。以詩與伯子同榜，有司表其鄉曰「三鳳」，又表其門曰「四世魁名」。由是歷下之稱世家者，必曰周氏。乾隆《歷城縣志·卷四十·文苑六》。

有子周程，字公度，舉人，官宝坻知县。次子周导，字公慶，弘治十二年进士，官嘉兴府知府。次子周秀（1462年-1524年），字公全，舉人，官蒙城知县，贬清丰县丞，嘉靖初升上元知县，官至怀庆府同知。

參考文獻

Category:明朝山東鄉試解元
Category:景泰七年丙子科山東鄉試舉人
Category:明朝元氏縣知縣
Category:歷城人